Document ID: /roh_data/filtered/fineweb-2-filterrobots_roh.jsonl.gz/16670

Las autoritads svizras online
Tgi che posseda vaglias, sto menziunar quellas en la decleraziun da taglia. Tgi ch'emetta u fa commerzi cun vaglias, sto pajar taxas da bul.
Las vaglias naziunalas ed estras èn suttamessas a la taglia sin la facultad, lur retgavs èn suttamess a la taglia.
Ils gudogns sin ils curs d'aczias e d'obligaziuns èn libers da taglia, sch’els èn en possess privat e sch’ils investiturs na sa classifitgeschan betg sco investiturs professiunals. Ils tschains da contos da spargn e d'obligaziuns sco er ils pajaments da dividendas, ils dretgs da suttascripziun en cas d'augments dal chapital e las aczias gratuitas èn suttamess a la taglia sin las entradas.
Vaglias e lur retgavs ston vegnir inditgads sin il formular «Register da las vaglias» da la decleraziun da taglia. Las vaglias e lur renditas en furma da tschains èn suttamessas a la taglia anticipada.
L'emissiun ed il commerzi cun vaglias sco aczias ed obligaziuns sco er cun premias d'assicuranza vegnan suttamess a la taglia cuntaxas da bul. Questas taxas da bul vegnan incassadas da la Confederaziun.
Ins distingua ils suandants geners da taxas da bul: